அன்று சகித்துக் கொள்ளமுடியாத, அருவருப்பை ஏற்படுத்தக் கூடிய அளவில் காங்கிரஸ் ஆட்சியில் ஊழல் இருந்தது. அன்னா ஹசாரே மற்றும் பிஜேபியின் ஸ்லீப்பர் செல்களால் நடத்தப்பட்ட லோக்பால் கோரிய போராட்டத்துக்கு நாடெங்கும் எழுந்த ஆதரவு, ஊழலுக்கு எதிராக மக்கள் எப்படி கொதித்துப் போயுள்ளனர் என்பதை உணர்த்தியது. அப்படி ஒரு போராட்டத்தை தனி மேடையில் நடத்திய கோமாளி சாமியார் பாபா ராம்தேவ் அப்போது மேடையிலேயே சொன்ன யோசனைதான், 500 மற்றும் 1000 ரூபாய் நோட்டுக்களை ஒழித்து விட்டால் கருப்புப் பணம் ஒழிந்து விடும் என்பது. அந்த கோமாளி சாமியார் மேடையில் உளறியதை சில ஆண்டுகள் கழித்து செயல்படுத்தும் ஒரு பிரதமர் எப்படிப்பட்டவராக இருப்பார் ? அந்த பணமதிப்பிழக்கத்தால் நாம் அடைந்த வேதனைகளையும், நாட்டின் பொருளாதாரம் அடைந்த, கடுமையான பாதிப்புகளையும் நாம் பார்த்துக் கொண்டுதான் உள்ளோம்.